Müsbəh bint Nasir (İordaniya kraliçası)

Müsbəh bint Nasir (; ) — İordaniya kralı I Abdullahın xanımlarından, I İordaniya kraliçası.

1884-cü ildə əkiz bacısı Hüzeymə ilə Məkkədə dünyaya gəldi. Atası Hicaz kralı Şərif Hüseynin qardaşı Əmir Nasir Paşa, anası isə Dilbər xanımdır. 1904-cü ildə İstanbuldakı İstinyə sarayında əmisi oğlu Seyid Abdullahla evləndirildi. Eyni mərasimlə əkiz bacısı Hüzeymə də əmisinin digər oğlu Seyid Feysəllə evləndirildi. Cütlüyün bu nigahdan 3 övladı dünyaya gəldi.

 Həya bint Abdullah (1907-1990), Əbdülkərim Cəfər Zeydlə evləndi.
 I Təlal
 Münirə bint Abdullah (1915-1987), heç vaxt evlənmədi.

Əri Seyid Abdullah ondan sonra 2 xanımla daha nigahlansa da, 1921-ci ildə taxta çıxmasının ardından baş xanım olaraq İordaniya kraliçası ünvanını Müsbəh bint Nasir daşıdı. Ərinin ölümünün ardından İrbid əyalətinə köçdü və 15 mart 1961-ci ildə burada vəfat etdi.

 Mənbə 

 Rana Husseini (2021). Years of Struggle – The Women’s Movement in Jordan. Amman: Friedrich-Ebert-Stiftung. p. 19. ISBN 978-9923-759-33-2